Ծծմբածխածին

Ծծմբածխածին, , ծծմբի միացությունը ածխածնի հետ։

Քիմիական հատկությունները 
Անգույն, դուրեկան հոտով, ցնդող հեղուկ է, հալման ջերմաստիճանը՝ –112,1°C, եռմանը՝ 46,26°C, խտությունը՝ 1292,7 կգ/մ³ (0°C–ում)։ Օդում այրվում է բաց կապույտ բոցով.:

Լուծելիությունը ջրում շատ քիչ է. 100 գ ջրում, 0°C–ում լուծվում է 0,26 ծծմբածխածին։ 150°C–ից բարձր ջրով հիդրոլիզվում է։ Քլորի օքսիդի հետ փոխազդելիս առաջացնում է ֆոսգեն՝ : Ուժեղ օքսիդիչների (օրինակ, ) ազդեցությամբ քայքայվում է՝ անջատելով ծծումբ։

Ստացումը 
Արտադրության մեջ ստացվում է շիկացած փայտածխի վրայով 750–1000°C–ում ծծմբի գոլորշիներ անցկացնելով կամ 500– 700°C–ում կատալիզատորի (սիլիկահել) առկայությամբ մեթանի և ծծմբի գոլորշիները միմյանց հետ փոխազդելով։

Կիրառությունը 
Կիրառվում է որպես լուծիչ և լուծահանիչ միջոց։ Անփոխարինելի լուծիչ է յուղերի, ճարպերի, խեժերի, կաուչուկի համար։ Լուծում է ծծումբը, ֆոսֆորը, յոդը, արծաթի նիտրատը և այլ նյութեր։ Եթերի, սպիրտի, քլորոֆորմի հետ խառնվում է ցանկացած հարաբերությամբ։  Ծծմբածխածնի հիմնական մասը ծախսվում է արհեստական մետաքսի (վիսկոզի) արտադրության մեջ։

Ֆիզիոլոգիական ազդեցությունը 
Ծծմբածխածնի գոլորշիները թունավոր են, ազդում են նյարդային համակարգի վրա։ Թույլատրելի քանակությունը օդում 0,01 մգ/լ է։

Գրականություն

Ծանոթագրություններ 

Ծծումբի միացություններ
Ածխածնի միացություններ
Թունավոր նյութեր
Երկուական միացություններ
Անօրգանական միացություններ